શીર્ષક: વિનોદ દુઆની ધરપકડ પર સુપ્રીમ કોર્ટનો સ્ટે, ફરિયાદ હાલ રદ નહીં થાય\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
વરિષ્ઠ પત્રકાર વિનોદ દુઆ

રવિવારે ધરપકડ રોકવા અને ફરિયાદ રદ કરાવવા વિનોદ દુઆએ સુપ્રીમ કોર્ટમાં અરજી કરી હતી. 

સુપ્રીમ કોર્ટે ફરિયાદ રદ કરવા હાલ ઇન્કાર કર્યો છે અને કેન્દ્ર સરકાર અને હિમાચલ પ્રદેશ સરકારને નોટિસ આપી બે અઠવાડિયામાં જવાબ રજૂ કરવા કહ્યું છે.

વિનોદ દુઆ પર ભાજપના સ્થાનિક નેતાએ યૂટ્યુબ વીડિયો દ્વારા સાંપ્રદાયિક સદ્ભાવ બગાડવાનો આરોપ મૂકી કેસ કર્યો છે અને તેની ફરિયાદ દિલ્હી અને હિમાચલ પ્રદેશમાં નોંધવામાં આવી છે. 

વિનોદ દુઆની અરજી પર રવિવારે ખાસ સુનાવણી કરતા સુપ્રીમ કોર્ટે તપાસ અટકાવી દેવાનો ઇન્કાર કર્યો અને વિનોદ દુઆને તપાસમાં સહકાર આપવા કહ્યું. 

સુપ્રીમ કોર્ટે કહ્યું કે હિમાચલ પ્રદેશની પોલીસ 24 કલાકની નોટિસ આપીને એમના ઘરે તપાસ કરી શકે છે. 

જસ્ટિસ યૂયૂ લલિતના વડપણ હેઠળ ત્રણ જજોની બૅન્ચ આ કેસના આગામી સુનાવણી 6 જુલાઈ કરશે.

કોરોનાની સારવાર માટે હવે રેમડિસિવિર દવા વાપરવાની મંજૂરી

કેન્દ્ર સરકારના આરોગ્ય મંત્રાલયે કોવિડ-19ના એવા દરદીઓ જેમની હાલત મધ્યમ હોય તેમની સારવાર માટે રેમડિસિવિર દવાનો ઉપયોગ કરવાની મંજૂરી આપી છે. 

હિંદુસ્તાન ટાઇમ્સ અખબાર મુજબ આરોગ્ય મંત્રાલય પોતાનો મત બદલીને કહ્યું છે કે કોવિડ-19 દરદીને શરૂઆતના તબક્કામાં જ હાઇડ્રૉક્સીક્લોરોક્વિન આપી શકાય, ગંભીર રૂપે બીમાર દરદીને નહીં. 

એ સિવાય પ્લાઝ્મા થૅરેપીને પણ લેબલ યૂઝ માટે મંજૂરી મળી ગઈ છે. આમાં કોવિડ-19 સંક્રમણમાંથી સાજા થયેલા લોકોનું પ્લાઝ્મા એવા દરદીને આપવામાં આવે છે જેમને સતત ઑક્સિજન આપવાની જરૂર પડે છે અને સ્ટેરૉઇડ્સ આપ્યા છતાં તેમની પરિસ્થિતિમાં સુધાર નથી આવતો.

શનિવારે આરોગ્ય મંત્રાલયે કોરોના સંક્રમણની સારવાર માટે નવેસરથી ક્લિનિકલ મૅનેજમૅન્ટ પ્રોટોકૉલની જાહેરાત કરી છે. 

નવી ગાઇડલાઇન્સ મુજબ હાઇડ્રૉક્સિક્લોરોક્વિન દરદીને શરૂઆતના તબક્કામાં આપવી, ગંભીર દરદીઓને નહીં. આ પહેલા આઈસીયુમાં રહેતા ગંભીર દરદીઓને આ દવા આપવામાં આવી રહી હતી. 

એ સિવાય ઍઝિથ્રોમાઇસિન જે હાઇડ્રૉક્સિક્લોરોક્વિન સાથે આપવામાં આવતી હતી તેને બંધ કરવામાં આવી છે. 

આ દવા આપતા પહેલા ઈસીજી કરવાની ભલામણ કરવામાં આવી છે.

હિંદુસ્તાન ટાઇમ્સ અખબાર પ્રમાણે એક અધિકારીએ કહ્યું કે હાઇડ્રૉક્સિક્લોરોક્વિન સામે એવા પુરાવા નથી કે તેને બંધ કરી દેવામાં આવે. 

આ પહેલા વિશ્વ સ્વાસ્થ્ય સંગઠન હાઇડ્રૉક્સિક્લોરોક્વિન સુરક્ષિત ન હોવાનું કહીને આ દવા પર પરીક્ષણ રોકી ચૂક્યું છે અને તેને દરદીને ન...